65/2017.(X.16.)sz.   Ö n k o r m á n y z a t i    Határozat:
(Napirendi pontok elfogadása)

Jászjákóhalma Község Önkormányzatának Képviselő-testülete a 2017. október 16-i soros testületi ülés napirendi pontjait elfogadja.


66/2017. (X.16.)sz.   Ö n k o r m á n y z a t i     Határozat
(A védőnői feladatellátásról szóló beszámoló elfogadásáról)

Jászjákóhalma Község Önkormányzatának Képviselő-testülete Bomlászné Vajda Andrea területi védőnő fenti tárgyú beszámolóját elfogadja.


67/2017.(X.16.)sz.     Ö n k o r m á n y z a t i     Határozat:
/Két ülés között történt fontosabb eseményekről, intézkedésekről szóló beszámoló elfogadása/
	
Jászjákóhalma Község Önkormányzati Képviselő-testülete a két ülés között történt fontosabb eseményekről, intézkedésekről szóló beszámolót tudomásul veszi.


68/2017. (X.16.)sz.   Ö n k o r m á n y z a t i     Határozat
(Földgázszolgáltatásról szóló ajánlat elutasításáról)

Jászjákóhalma Község Önkormányzatának Képviselő-testülete az E2 Hungary Energiakereskedelmi és Szolgáltató Zrt. (székhelye: 1117 Budapest, Infopark sétány 1.) földgázszolgáltatásra vonatkozóan tett ajánlatát nem fogadja el, a földgázszolgáltatást az önkormányzat és intézményei részére nem kívánja az E2 Hungary Energiakereskedelmi és Szolgáltató Zrt-től igénybe venni. 
Határidő:azonnal
Felelős:polgármester


69/2017. (X.16.)sz.   Ö n k o r m á n y z a t i     Határozat
(A hulladékgazdálkodási közszolgáltatás megvalósításával kapcsolatos feladatok teljesítéséről és ennek érdekében a Térségi Hulladékgazdálkodási rendszer átalakításáról)

Jászjákóhalma Község Önkormányzat Képviselő-testülete a hulladékgazdálkodási feladatok hatékony ellátása érdekében felhatalmazza a REGIO-KOM Térségi Kommunális Szolgáltató Társulást (székhelye: 5100 Jászberény, Lehel vezér tér 18.), hogy átruházott hatáskörben eljárva

1. a Szelektív Nonprofit Kft. felé jogosító – közös tulajdonú – üzletrészt szerezzen, a Társulás képviselője az üzletrész-adásvételi szerződést megkösse,

1. a Társulás képviselője a Szelektív Nonprofit Kft. létesítő okiratának módosítására hivatott jogügyletet létrehozza és mindazon további szükséges intézkedéseket megtegye, vagy azok megtételére másnak meghatalmazást adjon, melyek ahhoz szükségesek, hogy a cégadat-változásokat az illetékes Cégbíróság a cégjegyzékbe bejegyezze,

1. a Társulás képviselője a hulladékgazdálkodási közszolgáltatási szerződést és az azzal egy okiratba foglalt, a hulladékról szóló 2012. évi CLXXXV. törvény 37/B. § szerint az önkormányzat részvételével működő Társulás tulajdonában álló hulladékgazdálkodási létesítmények, eszközök, vagyonelemek üzemeltetéséhez szükséges vagyonkezelési szerződést a Szelektív Nonprofit Kft-vel megkösse,

1. az önkormányzat tulajdonában álló és a hulladékról szóló 2012. évi CLXXXV. törvény 37/B. § hatálya alá tartozó vagyon vonatkozásában a vagyonkezelési szerződést a Közszolgáltatóval megkösse.

Határidő:azonnal
Felelős:polgármester


70/2017. (X.16.)sz.   Ö n k o r m á n y z a t i     Határozat:
(Az Önkormányzat 2011. december 31. napja előtt keletkezett behajthatatlan követeléseinek elengedéséről)

Jászjákóhalma Község Önkormányzatának Képviselő-testülete megtárgyalta a 2011. december 31. napja előtt keletkezett behajthatatlan követelések törlésére vonatkozóan tett előterjesztést, mely alapján jóváhagyja Jászjákóhalma Község Önkormányzatánál a kis összegű követelések behajthatatlanság jogcímén való kivezetését 1.186.367-Ft, azaz Egymillió-száznyolcvanhatezer-háromszázhatvanhét forint összegben.

Felkéri a jegyzőt, hogy a Hivatal gazdasági ügyintézője felé intézkedjen a behajthatatlan követelés veszteségként történő leírása érdekében. 

Határidő:folyamatos
Felelős:polgármester, jegyző, Polgármesteri Hivatal pénzügyi ügyintézője.


71/2017. (X.16.)sz.   Ö n k o r m á n y z a t i     Határozat
(Poldermann Júlia Óvoda Fő út 54. és Vas Gereben u. 13. szám alatti épületeinek fűtéskorszerűsítéséről és a pénzügyi fedezet biztosításáról)

Jászjákóhalma Község Önkormányzatának Képviselő-testülete ezen határozattal felhatalmazza Terjéki Tünde polgármestert, hogy a Poldermann Júlia Óvoda 5121 Jászjákóhalma, Fő út 54. és a Vas Gereben u. 13. szám alatti épületeinek fűtéskorszerűsítésére megkösse a szerződést a legalacsonyabb ajánlatot tevő Jászmetál 2000 Kft-vel (székhelye: 5121 Jászjákóhalma, Fő út 107.)

A Képviselő-testület a 2017. évi költségvetésében biztosítja az ingatlanok fűtéskorszerűsítéséhez szükséges fedezetet.

Határidő:azonnal
Felelős: polgármester


72/2017. (X.16.)sz.   Ö n k o r m á n y z a t i     Határozat
(Szándéknyilatkozat a Jászjákóhalma 780/3. helyrajzi számú ingatlan megvásárlásáról)

Jászjákóhalma Község Önkormányzatának Képviselő-testülete ezen határozattal szándéknyilatkozatot tesz, mely szerint árverésen kívül, de árverési vétel hatályával meg kívánja vásárolni a Jászjákóhalma belterület 780/3 hrsz., természetben a Jászjákóhalma, Bajcsy-Zsilinszky u. 780/3 hrsz. alatt található 275 m2 területű, kivett üzlet, raktár, udvar megnevezésű ingatlant a 2017. augusztus 31. napján készített adó-és értékbizonyítványban szereplő áron, 2.000.000,-Ft összegért.
A Képviselő-testület a 2018. évi költségvetésében biztosítja az ingatlan megvásárlásához szükséges fedezetet.

A Képviselő-testület felhatalmazza Terjéki Tünde polgármestert a jogügylethez kapcsolódó nyilatkozatok megtételére.

Határidő:azonnal
Felelős: polgármester

73/2017. (X.16.)sz.   Ö n k o r m á n y z a t i    Határozat:
(Szándéknyilatkozat a Jászjákóhalma 959. helyrajzi számú ingatlan megvásárlásáról)

Jászjákóhalma Község Önkormányzatának Képviselő-testülete ezen határozattal szándéknyilatkozatot tesz, mely szerint meg kívánja vásárolni a Jászjákóhalma belterület 959 hrsz.-ú, természetben a Jászjákóhalma, Görbe u. 959 hrsz. alatt található 949 m2 területű, kivett üzem, udvar művelési ágú ingatlant a Jászkisér Város Önkormányzata által 2017. október 09. napján tett ajánlatban szereplő 2.500.000,-Ft, azaz Kettőmillió-ötszázezer forint áron.

A Képviselő-testület az idei költségvetésében biztosítja az ingatlan megvásárlásához szükséges fedezetet.

A Képviselő-testület felhatalmazza Terjéki Tünde polgármestert a jogügylethez kapcsolódó nyilatkozatok megtételére és szerződések aláírására.

Felelős: polgármester

